47 
indviklede i harpiksimprægnerede Bind af groft Lærred, afvekslende 
med tykkere eller tyndere Lag af tørrede Papyrusstængler. Fig. 7 
viser en saadan Gfazelmumie, udviklet af Bindene. Ogsaa af Gr eder, 
F a ar og Mufloner finder man mangfoldige Mumier. 
Vædderne var helligede dels Am on, „ Guden med det skjulte 
Navn a , det samlede Ægyptens øverste Guddom, der ofte fremstilles 
med Vædderhoved, dels Guden Knef, Verdenskaberen. 
Af de større Drøvtyggere blev forøvrigt i Almindelighed kun Ho- 
vederne balsamerede og indviklede, saaat Hornene stikker frem. Ok¬ 
ser blev almindelig anvendte som Slagtekvæg i det gamle Ægypten, 
baade Kalvene og de voksne; men Tempelokserne, hvis Kød ikke maatte 
spises, blev — som man kan se af en Beretning hos Hero do t 1 ) — 
gravede ned, naar de var døde, og, saasnart Kødet var raadnet fra 
Knoglerne, blev Skelettet begravet. 
En Særstilling indtog Tyren Ap is, Ægypternes helligste Dyr, 
Agerdyrkningens Symbol. Den skulde være født af en Kvie, som en 
Lynstraale havde gjort drægtig, være belt sort med en trekantet, hvid 
Plet i Panden — paa Apismumierne var et trekantet, hvidt Stykke 
Lærred syet fast paa de Bind, hvormed Hovedet var omviklet — Bil¬ 
ledet af en Høg paa Ryggen og Tegningen af en Pillebille under 
Tungen. 
Memfis var Hovedsædet for Apisdyrkelsen; den hellige Tyr havde 
sit eget Tempel, hvilede paa kostbare Tæpper og fik en fyrstelig Op- 
vartning. 
Apis var helliget Verdensbygmesteren Pta. Naar den var ble- 
ven 25 Aar gammel, bed det, blev den druknet i Nilen, balsameret 
og bisat i Templet under en almindelig Landesorg, som først ophørte, 
naar Præsterne havde fundet dens Efterfølger. I Aaret 1850 blev der ved 
Sakkara, den bekendte Landsby i Nærheden af Memfisruinerne og Pyrami- 
derne, fundet en hel Apis kirkegaar d, og Hovedet af en saadan vir¬ 
kelig Apis findes paa Louvremusæet i Paris. At det er et af de Dyr, 
man hyppigst finder gengivet paa de gammelægyptiske Yægmalerier, 
følger af sig selv, og noksom bekendt er den Forfærdelse og Forbit¬ 
relse, det vakte, da Perserkongen Kambyses under sit Erobringstog 
til Ægypten i Aaret 525 f. Kr. dræbte den hellige Tyr i Memfis. 
1 ) Hero do ts 3. Bog, 41. Kapitel. 
